கேள்வி: சோக்வே இனக்குழு பற்றி விளக்கவும்.
பதில்: சோக்வே இனக்குழு நடு ஆப்பிரிக்காவில் வாழும் ஒரு இனக்குழு ஆகும். இவர்கள் முபுண்டு, முபுட்டி பிக்மிக்களின் வழிவந்தவர்களாகக் கருதப்படுகின்றது. பெரிய அளவிலான சோக்வே குழுக்கள் தற்போது அங்கோலா, சாம்பியா, காங்கோ சனநாயகக் குடியரசு ஆகிய நாடுகளில் வாழுகின்றனர். இவர்கள் பாண்டு மொழிகள் மொழிகளுள் ஒன்றாகிய சோக்வே மொழி என்னும் மொழியைப் பேசுகின்றனர். இவர்களில் பெரும்பாலோர் தாம் வாழும் நாடுகளின் அலுவல் மொழிகளையும் பேச வல்லவர்களாக உள்ளனர். இதன்படி சாம்பியாவில் வாழும் சோக்வேக்களில் பலர் ஆங்கில மொழியையும், காங்கோ சனநாயகக் குடியரசில் வாழ்வோர் பிரெஞ்சு மொழியையும், அங்கோலாவில் இருப்போர் போத்துக்கேய மொழியையும் முதல் அல்லது இரண்டாம் மொழியாகப் பயன்படுத்துகின்றனர்.